לירית מאש בסדרת הטלוויזיה "זינזאנה"
לירית מאש בסדרת הטלוויזיה "זינזאנה"
**לירית מאש-בטיש** (נולדה ב-5 בדצמבר 1970) היא שחקנית קולנוע ותיאטרון ישראלית.

קורות חייה
----------

 פרק זה טעון שכתוב. אנא תרמו לוויקיפדיה ועזרו לשכתב אותו. הסיבה היא כתיבה לא נייטרלית.
נולדה וגדלה בקיבוץ גזית בעמק יזרעאל לישראל ואריאלה מאש, עולים חדשים מבואנוס איירס, ארגנטינה, וציונים נלהבים. לירית היא הבת הבכורה במשפחה ולה אח אורי, ואחות דפנה.

מגיל 8 עד 16 למדה לנגן בכינור והייתה בתזמורת הקשתנים של בני הקיבוצים. בגילאים 10–13 שהתה עם משפחתה ברומא, שם היה אביה בשליחות מטעם השומר הצעיר. ברומא נחשפה לאמנות, אוכל, מוזיקה ולשפה האיטלקית.

בהיותה בת 16 עברה לגור אצל דודיה ברמת השרון.

בוגרת תיכון אלון במגמת אמנות פלסטית

בצבא שירתה כמד"סית במכללה הבין-זרועית לפיקוד ולמטה.

למדה שבעה חודשים בסטודיו לאמנויות התיאטרון מיסודו של יורם לוינשטיין ואחר-כך עברה למסלול התלת-שנתי בבית צבי, אותו סיימה ב-1997. בין תפקידיה הבולטים בבית צבי היו אופליה ב"רומיאו ויוליה" ומגי ב"הטחנה על שפת הנהר". בכיתתה למדו בין השאר אמיר קריאף, מיכל ויינברג, זיו מאיר ומיכל צפיר.

במהלך השנה השלישית ללימודיה כבר הצטלמה לסדרת הטלוויזיה "מרחב ירקון" בבימויו של חיים בוזגלו. בשנת 1997, מייד בתום לימודיה, שיחקה בשתי הצגות בתיאטרון חיפה: בתפקיד לינה בובת הפיתום בהצגה "גטו" מאת יהושע סובול ובבימויו ובתפקידים דבורי והפרקליטה בהצגה "משחקים בחצר האחורית", מאת עדנה מזי"א, בבימויו של עודד קוטלר. במקביל לכך הצטלמה לסדרה "זינזאנה" בבימויו של בוזגלו. היא גילמה את דמותה של לונה, ספרית שנאנסה והאנס איים עליה בהפצת הסרט. בתגובה לכך דינו (עובד זיתוני) שמאוהב בה, רוצח את האנס. לונה מסתירה אותו ונכנסת לכלא כשותפה לרצח. מאש שיחקה בסדרה "שלווה" בבימויו של בוזגלו, בה גילמה את דמותה של לורה, שמגיעה לבית משוגעים אחרי שימוש יתר בסמים.
היא שיחקה גם בסרטים "פגישה עיוורת", "סרק סרק" ובסדרות "אשליות" ו"בית המשאלות", ארבעתם בבימויו של בוזגלו.

היא שיחקה בסרט הטלוויזיה "הבן שלי" בבימויו של יונתן גורפינקל (2002). היא גילמה את דמותה של לימור, גרושתו של דני שטג, שילדם עובר התעללות. בסרט שיחקו גם מנשה נוי וריקי בליך. מאש שיחקה בעונה השלישית עד החמישית של סדרת הטלוויזיה עטורת הפרסים "שבתות וחגים", בבימויו של רני בלייר. היא גילמה את דמותה של מרים, עובדת סוציאלית שמתחתנת עם דורון (קובי שטמברג).

היא שיחקה במשך שמונה שנים בהצגת הילדים "הלילה הזה" (2013-2006), מאת דפנה אנגל, בבימויו של משה נאור. מאש גילמה את דמותה של אסתר בת ה-15 במחתרת היהודית במרוקו. המחזה מספר את סיפור עלייתם של הקהילה המרוקאית בשנות החמישים. לצידה שיחקו גולן אזולאי, ריטה שוקרון, תומר גלרון וקובי מרציאנו. היא שיחקה בהצגה "קשר בלב", בבימויה של אתי רזניק, שהציגה בתיאטרון הספרייה (2012). היא גילמה את דמותה של לוסי, כוכבת ילדים שמתמכרת להרואין. לצידה שיחקו גיל ויינברג ועירית גידרון.

ב-2013 הצטלמה לעונה השנייה של סדרת הטלוויזיה "פלפלים צהובים" בתפקיד ורדה, מורתו של הילד עומרי.

במהלך השנים שיחקה תפקידי אורח בסדרות: "שמש", "הבורר", "קוויקי", "המקום", "גירושים נפלאים", "החיים זה לא הכל".

בינואר 2014 מצטלמת לסרט קצר בתפקיד רזית, "ההזדמנות האחרונה"
ע"פ סיפור מאת יהושע קנז, בבימויו של עמית רון שזהו סרט הביכורים שלו, ובהפקה של אבנסטון.

השתתפה בפרסומות לאיקאה, מגה בעיר, מרידול, פלאפון, קופת חולים הכללית, תנובה, 9 מיליון, בזק ובקמפיין נגד אלימות כלפי נשים.

עשתה סדנת משחק מול מצלמה אצל אורית אזולאי בסדנאות הבמה. עשתה סדנת ליצנות אצל יולנה צימרמן. היא מדברת ספרדית ואיטלקית שוטפות.

מלמדת ב"בימת הנוער" כפר סבא, מכינה שחקנים לאודישנים.
מאפריל 2017 מונתה להיות המנהלת האומנותית של פסטיבל הקולנוע היהודי/ישראלי ברומא "PKF-Pitigliani/Kolno'a/Festival".

לירית מאש נשואה מאז שנת 1997 לעוזי בטיש, בעליה של מספרת "גזוז" בתל אביב,
שחקן, מעצב גרפי וצייר ולהם שני ילדים, אור ויהונתן.

תפקידים
-------

### טלוויזיה

| סדרה/תוכנית | ערוץ | תפקיד | במאי | שנה |
| --- | --- | --- | --- | --- |
| מרחב ירקון | ערוץ 2 | ג'סיקה | חיים בוזגלו | 1998 |
| זינזאנה | ערוץ 2 (טלעד) | לונה אוחנה/לונה דנינו | חיים בוזגלו | 1999 |
| שמש | ערוץ 2 (קשת) | אדוה | יואב צפיר | 2001 |
| שלווה | ערוץ 2 (טלעד) | לורה | חיים בוזגלו | 2001 |
| שבתות וחגים | HOT, ערוץ 10 | מרים | רני בלייר | 2004-2002 |
| הבורר | הוט 3 | עליזה אנג'ל | שי כנות | 2008 |
| קוויקי | ערוץ 2 (קשת) | המזכירה | זאב קלאתי | 2008 |
| המקום | ערוץ 10 | נגה | אבי כהן | 2007 |
| גירושים נפלאים | yes stars Drama | נעמה | עופר ויצמן | 2009 |
| החיים זה לא הכל (עונה 8) | ערוץ 2 (רשת מדיה) | לילך | עדי בנימינוב | 2010 |
| בית המשאלות | ערוץ 1 | לילי | חיים בוזגלו | 2013 |
| פלפלים צהובים (עונה 2) | ערוץ 2 (קשת) | ורדה | קרן מרגלית | 2014 |
| ג'וני ואבירי הגליל | Yes | אורה (תפקיד אורח) | דני רוזנברג | 2015 |
| בתולות | HOT | ענת | אדם סנדרסון | 2016 |

### קולנוע

| סרט | תפקיד | במאי | שנה |
| --- | --- | --- | --- |
| הבן שלי (סרט טלוויזיה) | לימור | יונתן גורפינקל | 2002 |
| פגישה עיוורת | אדי | חיים בוזגלו | 2001 |
| אבידות ומציאות | שוטרת נתב"ג | שבי גביזון | 2008 |
| סרק סרק | סיון האחות | חיים בוזגלו | 2010 |

### תיאטרון

| הצגה | תיאטרון | תפקיד | מחזאי | במאי | שנה |
| --- | --- | --- | --- | --- | --- |
| גטו | תיאטרון חיפה | לינה הבובה | יהושע סובול | יהושע סובול | 1997 |
| משחקים בחצר האחורית | תיאטרון חיפה | דבורי והפרקליטה | עדנה מזי"א | עודד קוטלר | 1997 |
| מנגינות מוזרות (קברט) | בית ציוני אמריקה |  | שירי משוררים | דורי פרנס (הלחנה ובימוי) | 1997 |
| אבירות מתעלפות | תיאטרון קרוב | הרווקה | דורית ניתאי נאמן | דורית ניתאי נאמן | 2009 |
| חתונת הדמים | תיאטרון גבעתיים | הכלה | לורקה | יוסי אלמוג | 2010-11 |
| קשר בלב | תיאטרון הספרייה | לוסי | דייוויד אלדרידג' | אתי רזניק | 2012 |
| בגלל הלילה | תיאטרון הסימטה ואחר כך תיאטרון הבימה | תרצה אתר | שגית אמת | שגית אמת | 2012 |
| הלילה הזה | תיאטרון אורנה פורת | אסתר | דפנה אנגל | משה נאור | 2006-13 |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **לירית מאש** |

* לירית מאש, במיזם "אישים" לתיעוד היצירה הישראלית
* לירית מאש, במסד הנתונים הקולנועיים IMDb (באנגלית)
* לירית מאש, באתר "אידיבי", מאגר הידע העברי לקולנוע ישראלי ועולמי